**ΜΗΝΥΜΑ ΔΙΕΥΘΥΝΤΗ Α/ΘΜΙΑΣ ΕΚΠΑΙΔΕΥΣΗΣ ΠΙΕΡΙΑΣ ΓΙΑ ΤΗ ΝΕΑ ΣΧΟΛΙΚΗ ΧΡΟΝΙΑ**

Αγαπητοί συνάδελφοι και συναδέλφισσες, αγαπητοί γονείς, αγαπημένα μας παιδιά,

η σχολική χρονιά που ξεκινά μας γεμίζει με ελπίδες και προσδοκίες. Ελπίδες για μια καλύτερη παιδεία που θα γεμίζει τους μαθητές με τη χαρά της δημιουργίας,θα καθιστά το σχολείο ανοιχτό στην κοινωνία,θα διαμορφώνει αυριανούς πολίτες με κρίση, βασισμένη στις αρχές της κοινωνικής δικαιοσύνης, της αλληλεγγύης, της συνεργασίας. Προσδοκίες για ένα σχολείο που θα φωτίζει, θα οικοδομεί και θα ανοίγει νέoυς δρόμους.

Από την πλευρά της Διεύθυνσης έχει καταβληθεί μεγάλη προσπάθεια για να ξεκινήσει αυτή η σχολική χρονιά με τις καλύτερες προϋποθέσεις. Τα βιβλία βρίσκονται στα σχολεία από το καλοκαίρι, οι εκπαιδευτικοί γνωρίζουν σε ποιο σχολείο θα διδάξουν και οι αναπληρωτές έχουν ήδη τοποθετηθεί για την κάλυψη των διδακτικών αναγκών.

Με την ευχή ότι το νέο σχολικό έτος θα είναι καλύτερο από το προηγούμενο, σας καλωσορίζω στα σχολεία και σας εύχομαι μια χρονιά παραγωγική, αποτελεσματική και απαλλαγμένη από ψυχοφθόρα προβλήματα, μια χρονιά επιτυχιών και προόδου!

**Ο Διευθυντής Π.Ε. Πιερίας**

**Δημήτριος Συριανίδης**